
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1541 

15 Οκτωβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων (Κ.Α.Π.Η.)» Κοι¬ 
νότητας Άνοιξης Αττικής. 1 

Κατάρτιση του Οργανισμού Εσωτερικής Υπηρεσίας 
του Δημοτικού Αθλητικού Κέντρου του Δήμου Εύο¬ 
σμου Νομού Θεσσαλονίκης. 2 


ΑΠΟΦΑΣΕΙ Σ 

Αριθ. 08/Δ.Τ.Α./17322 ( 1 ) 

Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων (Κ.Α.Π.Η.)» Κοινό¬ 
τητας Άνοιξης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 203 και 205του Π .Δ. 410/1995. 

2) Τις διατάξεις του Ν.2503/1997 (Φ.Ε.Κ. Α' 107/ 
30.5.1997) «Διοίκηση, οργάνωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις». 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την υπ’ αριθ. οικ. 16976/12.11.2003 (ΦΕΚ 1693/Β/ 
2003), απόφαση του Γενικού Γραμματέα Περιφέρειας Ατ¬ 
τικής για μεταβίβαση εξουσίας υπογραφής «Με εντολή Γε¬ 
νικού Γ ραμματέα Περιφέρειας» στο Γ ενικό Διευθυντή της 
Περιφέρειας Αττικής. 

5) Την υπ’ αριθ. 148/2004 απόφασητου Κοινοτικού Συμ¬ 
βουλίου Άνοιξης, αποφασίζουμε: 

1) Συστήνουμε Νομικό Πρόσωπο με την επωνυμία «Κέ¬ 
ντρο Ανοικτής Προστασίας Ηλικιωμένων (Κ.Α.Π.Η.)» με 
έδρα την Κοινότητα Άνοιξης Αττικής. 

2) Σκοπός του Νομικού Προσώπου είναι η εφαρμογή 
προγράμματος εξωϊδρυματικής προστασίας των υπερη¬ 
λίκων και η παροχή ιατροκοινωνικής προστασίας στα ηλι¬ 
κιωμένα άτομα της περιοχής της Κοινότητας Άνοιξης, 
έτσι ώστε αυτά να παραμείνουν στην οικογένεια και στην 
Κοινότητα. 


Για την επίτευξη των σκοπών αυτών το Νομικό Πρόσω¬ 
πο μπορεί, εκτός από την Κοινότητα Άνοιξης, να συνερ¬ 
γάζεται με το Ελληνικό Δημόσιο και κάθε άλλο νομικό 
πρόσωπο που επιδιώκει παρόμοιους με τους παραπάνω 
σκοπούς. 

3) Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο, τα μέλη του οποίου με τους αναπλη¬ 
ρωτές τους, εκτός του Προέδρου, ορίζονται με απόφαση 
του Κοινοτικού Συμβουλίου και αποτελείται από: 

α) Τον Πρόεδρο ή άλλο μέλος αιρετό ή μη, που ορίζεται 
από αυτόν, ως πρόεδρος του Διοικητικού Συμβουλίου. 

β) Έναν (1) Κοινοτικό Σύμβουλο. 

γ) Τρία (3) αιρετά μέλη του Νομικού Προσώπου που 
εκλέγονται ανάμεσα στα μέλη του, από αυτά. 

δ) Έναν (1) αιρετό εκπρόσωπο των εργαζομένων στο 
ΚΑΠ Η ή εάν αυτό είναι εφικτό από αιρετό εκπρόσωπο των 
εργαζομένων στην Κοινότητα Άνοιξης με σχέση εργασίας 
δημοσίου ή ιδιωτικού δικαίου. 

ε) Ένα (1) δημότη ή κάτοικο που ορίζεται από το Κοινο¬ 
τικό Συμβούλιο ανάμεσα σε πρόσωπα που ασχολούνται 
με ανθρωπιστικές δραστηριότητες ή επαγγέλματα ή 
έχο υ ν ειδικές γνώσεις ανάλογες με το υς σκοπο ύς το υ Ν ο- 
μικού Προσώπου, ύστερα από πρόταση του Προέδρου 
της Κοινότητας. 

Το Διοικητικό Συμβούλιο στην πρώτη του συνεδρίαση 
εκλέγει από τα μέλη του τον Αντιπρόεδρο και το γραμμα¬ 
τέα του. 

Η θητεία του Διοικητικού Συμβουλίου είναι διετής και 
λήγει πάντοτε με την εγκατάσταση του νέου Διοικητικού 
Συμβουλίου. 

Η λειτουργία των οργάνων της Διοίκησης, η διαχείριση 
και η εποπτεία του Νομικού Προσώπου και κάθε άλλη λε¬ 
πτομέρεια σχετικά με τη λειτουργίατου θα διέπεται από τις 
σχετικές διατάξεις του Δημοτικού και Κοινοτικού Κώδικα. 

4) Πόροι του Νομικού Προσώπου είναι: 

α) Η ετήσια επιχορήγηση της Κοινότητας Άνοιξης ανερ- 
χόμενη στο ποσό των 5.000,00 ευρώ. 

β) Η ετήσια επιχορήγηση και κάθε άλλη οικονομική πα¬ 
ροχή από το Ελληνικό Δημόσιο ή Ν. Π.Δ.Δ. ή Οργανισμούς 
του Δημοσίου ή Ν.Π.Ι.Δ. 

γ) Οι κάθε είδους συνδρομές ή εισφορές των μελών του 
Νομικού Προσώπου. 

δ) Οι κληρονομιές, κληροδοσίες ή κάθε είδους δωρεές 
από φυσικά ή νομικά πρόσωπα. 

ε) Τα έσοδα που προέρχονται από τις υπηρεσίες του 
Νομικού Προσώπου, η σε χρήμα αποτίμηση των οποίων 

έχει πάντοτε συμβολικό χαρακτήρα και καθορίζεται με 
απόφαση του Διοικητικού Συμβουλίου. 

στ) Τα έσοδα που προέρχονται από την αξιοποίηση της 
περιουσίας του Νομικού Προσώπου. 

ζ) Κάθε άλλη νόμιμη πρόσοδος. 

5) Το Νομικό Πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

6) Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
Άνοιξης ύψους 5.000,00 ευρώ για το έτος 2004 και για κα¬ 
θένα επόμενο έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 16 Σεπτεμβρίου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 37.865+ 28.110 (2) 

Κατάρτιση του Οργανισμού Εσωτερικής Υπηρεσίας του 
Δημοτικού Αθλητικού Κέντρου του Δήμου Ευόσμου 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις του άρθρου 12τουΝ. 1188/1981, όπως 
ισχύει. 

β. Τις διατάξεις του άρθρου 27 του Ν. 2081/1985 με το 
οποίο προστίθεται το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα». 

γ. Τις διατάξεις του Προεδρικού Διατάγματος 347/2003 
«Τροποποίηση του Π.Δ/τος 50/2001 «Καθορισμός των 
προσόντων διορισμού σε θέσεις φορέων του δημοσίου 
τομέα» (ΦΕΚ 315/31.12.2003). 

δ. Τις διατάξεις των άρθρων 19,20,34,35,36 και 38 του 
Ν.2190/1994. 

ε. Την αριθμ. 43/2004 απόφαση του Δημοτικού Συμβου¬ 
λίου Ευόσμου. 

στ. Την αριθμ. 3/2004 απόφαση του Διοικητικού Συμ¬ 
βουλίου του Δημοτικού Αθλητικού Κέντρου Ευόσμου. 

ζ. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πληνΔήμου Θεσ/νίκης) που δια¬ 
τυπώθηκε στο 2/29.4.2004 πρακτικό (θέμα 48ο). 

η. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής “Με εντολή Γενικού Γραμματέα” αποφάσε¬ 
ων, και άλλων πράξεων στο Γενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Εγκρίνουμε την κατάρτιση του Οργανισμού Εσωτερι¬ 
κής Υπηρεσίας του Δημοτικού Αθλητικού Κέντρου Ευό¬ 
σμου κατά τα οριζόμενα στην αριθμ. 43/2004 απόφαση 
του δημοτικού συμβουλίου Ευόσμου, 3/2004 του διοικη¬ 
τικού συμβουλίου του Δημοτικού Αθλητικού Κέντρου Ευ¬ 
όσμου και την αριθ. 2/2004 σύμφωνη γνώμη του Υπηρε¬ 
σιακού Συμβουλίου υπαλλήλων Ο.Τ.Α. Ν. Θεσσαλονίκης 
(πλην δήμου Θεσσαλονίκης), ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο 1 

Τις υπηρεσίες του Δημοτικού Αθλητικού Κέντρου Ευό¬ 
σμου συγκροτούν: 

1. ΔΙΕΥΘΥΝΣΗ ΑΘΛΗΤΙΚΟΥ ΟΡΓΑΝΙΣΜΟΥ 

I. ΤΜΗΜΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΗΣΔΙΑΧΕΙΡΙΣΗΣ 

1. Γ ραφείο Διοικητικής Υπηρεσίας 

2. Γ ραφείο Οικονομικής Διαχείρισης 

3. Γ ραφείο Γ ραμματειακής Υποστήριξης 

4. Γ ραφείο Προμηθειών και Έργων και διαχείρισης υλι¬ 
κού 

5. Γραφείο Προγραμματισμού, μάρκετινγκ και Δημο¬ 
σίων σχέσεων 

II. ΤΜΗΜΑ ΑΘΛΗΤΙΚΩΝ ΠΡΟΓΡΑΜΜΑΤΩΝ ΚΑΙ ΕΚΔΗ¬ 
ΛΩΣΕΩΝ 

1. Γραφείο Οργάνωσης Αθλητικών Γεγονότων και Εκ¬ 
δηλώσεων 

2. Γ ραφείο Ανάπτυξης Αθλητικών Προγραμμάτων 

III. ΤΜΗΜΑ ΣΥΝΤΗΡΗΣΗΣ ΚΑΙ ΕΥΠΡΕΠΙΣΜΟΥ ΑΘΛΗΤΙ¬ 
ΚΩΝ ΕΓΚΑΤΑΣΤΑΣΕΩΝ 

1. Γραφείο καθαριότητας, ευπρεπισμού και φύλαξης 
αθλητικών εγκαταστάσεων 

2. Γ ραφείο συντήρησης αθλητικών εγκαταστάσεων & 
μηχανολογικού εξοπλισμού. 

Άρθρο 2 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ. 

Α. ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 

1. ΔΙΟΙΚΗΤΙΚΟ ΠΡΟΣΩΠΙΚΟ. 

1.1 ΚΑΤΗΓΟΡΙΑ ΠΕ. 

α. Κλάδος ΠΕ Καθηγητών Φυσικής Αγωγής οκτώ (8) θέ¬ 
σεις. 

1.2. ΚΑΤΗΓΟΡΙΑ ΤΕ 

α .Κλάδος ΤΕ Διοικητικού -Λογιστικού μία (1) θέση. 

2. ΤΕΧΝΙΚΟ ΠΡΟΣΩΠΙΚΟ 

2.1 ΚΑΤΗΓΟΡΙΑ ΔΕ 

Κλάδος ΔΕ Εποπτών καθαριότητας μία (1) θέση. 

2.2 ΚΑΤΗΓΟΡΙΑ ΥΕ 

Κλάδος ΥΕ Εργατών γενικά επτά (7) θέσεις. 

Β. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ. 

Κατηγορία ΥΕ Εργατών γενικά μία (1) θέση. 

Γ. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕ¬ 
ΝΟΥ ΧΡΟΝΟΥ. 

Προσωπικό ιδιωτικού δικαίου ορισμένου χρόνου (άρ¬ 
θρο 18παρ.12του Ν. 2503/1997) θέσεις. 

Κατηγορία ΠΕ Καθηγητών Φυσικής Αγωγής δέκα (10) 
θέσεις. 

Κατηγορία ΤΕ δύο (2) θέσεις. 

Κατηγορία ΔΕ δύο (2) θέσεις. 

Κατηγορία ΥΕ εργατών γενικά δέκα (10) θέσεις. 

Άρθρο 3 

Διαβάθμιση θέσεων Μόνιμου Προσωπικού. 

Όλες οι θέσεις μονίμου προσωπικού κατηγορίας ΠΕ, ΤΕ 
και ΔΕ διαβαθμίζονται από τον Δ' (εισαγωγικό) έως του Α' 
(ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον 
Ε'(εισαγωγικό) έως τον Β'(ανώτατο) βαθμό (άρθρο 34 Ν. 
2190/94) 

Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ. 

Οι κλάδοι από τους οποίους οι υπάλληλοι κρίνονται για 
την κατάληψη θέσεων προϊσταμένων σύμφωνα με άρθρο 
36του Ν. 2190/1994 ορίζονται ως εξής: 

I. ΔΙΕΥΘΥΝΣΗ 

ΔΙΕΥΘΥΝΣΗ ΑΘΛΗΤΙΚΟΥ ΟΡΓΑΝΙΣΜΟΥ 

Προϊστάμενος τοποθετείται υπάλληλος κατηγορίας ΠΕ 
10 καθηγητών φυσικής αγωγής. 

II. ΤΜΗΜΑΤΑ 

1. ΤΜΗΜΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΗΣΔΙΑΧΕΙΡΙΣΗΣ 

Προϊστάμενος τοποθετείται υπάλληλος κατηγορίας ΠΕ 

καθηγητών φυσικής αγωγής ή ΠΕ Διοικητικού. 

2. ΤΜΗΜΑ ΑΘΛΗΤΙΚΩΝ ΠΡΟΓΡΑΜΜΑΤΩΝ ΚΑΙ ΕΚΔΗ¬ 
ΛΩΣΕΩΝ 

Προϊστάμενος τοποθετείται υπάλληλος κατηγορίας ΠΕ 
καθηγητών φυσικής αγωγής, ή ΤΕ ή ΔΕ. 

3. ΤΜΗΜΑ ΣΥΝΤΗΡΗΣΗΣ ΚΑΙ ΕΥΠΡΕΠΙΣΜΟΥ ΑΘΛΗΤΙ¬ 
ΚΩΝ ΕΓΚΑΤΑΣΤΑΣΕΩΝ 

Προϊστάμενος τοποθετείται υπάλληλος κατηγορίας ΠΕ 
ή ΤΕ ή ΔΕ, κάδου ΤΕ Τεχνιτών ή ΔΕ Τεχνιτών ή Εποπτών 
καθαριότητας. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. ΤΜΗΜΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΗΣΔΙΑΧΕΙΡΙΣΗΣ 

Α. Γραφείο Διοικητικής Υπηρεσίας 

• Παραλαμβάνει, πρωτοκολλεί, καταχωρεί στο βιβλίο, 
διεκπεραιώνει και αρχειοθετεί την εισερχόμενη αλληλο¬ 
γραφία που του παραδίνεται από τον Προϊστάμενο της 
Δ/νσηςτου αθλητικού οργανισμού. Στην έννοια του όρου 
«διεκπεραιώνει» περιλαμβάνεται και η υποχρέωση παρά¬ 
δοσης των εγγράφων στα αρμόδια γραφεία για ενέργεια, 
μαζί μετά στοιχεία τους, όπου αυτά αφορούν τρέχουσες 
ή σε εκκρεμότητα υποθέσεις του Δ.Α.Κ. 

• Προβαίνει στην επίδοση για ανάρτηση στον πίνακα 
ανακοινώσεων, όλων των για το σκοπό αυτό επιδιδομέ- 
νων στο Δ.Α.Κ. αποφάσεων, κλήσεων, προγραμμάτων 
κ.λπ., με την υποχρέωση έγκαιρης συλλογής αυτών σε εύ¬ 
λογο χρόνο, αρχειοθέτησής τους και καταστροφής τους, 
τηρούμενης προς τούτο της καθορισμένης διαδικασίας. 

• Έχειτην ευθύνη της διαφύλαξης και διασφάλισης των 
αρχείων του Δ.Α.Κ., την καλή διατήρηση των οποίων φρο¬ 
ντίζει με ιδιαίτερη επιμέλεια, (εκδίδει και υπογράφει, εφό¬ 
σον περί αυτού υπάρχει η έγγραφη απόφαση του Προέ¬ 
δρου, τα αιτούμενα αντίγραφα εγγράφων στοιχείων που 
φυλάσσονται στο γενικό αρχείο του Δ.Α. Κ.). 

• Εφόσον τα διεκπεραιωμένα έγγραφα αφορούν υπο¬ 
θέσεις των οποίων οι φάκελοι τηρούνται από τα επιμέ- 
ρους γραφεία που τις χειρίζονται, τα σχέδια αυτών παρα- 
δίδονται στα γραφεία αυτά, μετά τη διεκπεραίωση των 
πρωτοτύπων. 

• Σε συνεργασία με τον Προϊστάμενο του Τμήματος, συ¬ 
ντάσσει τον Οργανισμό Εσωτερικής Υπηρεσίας και εισηγεί- 
ται ιεραρχικά τις τροποποιήσεις, καθώς και τις προσαρμο¬ 
γές αυτού στις ισχύουσες κάθε φορά σχετικές διατάξεις. 

• Ενεργεί τις νόμιμες διαδικασίες για την πρόσληψη 
όλωντων υπαλλήλωντου Δήμου (τακτικών και εκτάκτων). 

• Διεξάγει όλες τις υπηρεσιακές υποθέσεις που αφο¬ 
ρούν στα θέματα εργαζομένωντου Δ.Α.Κ. του τακτικού και 
με σχέση εργασίας Ιδιωτικού Δικαίου, π.χ.: μεταβολές 
στην υπηρεσιακή κατάσταση (προαγωγές, εντάξεις, επα¬ 
νεντάξεις, μετατάξεις, μετακινήσεις, αποσπάσεις, μετα¬ 
θέσεις, μονιμοποιήσεις, μισθολογικές μεταβολές, χορή¬ 
γηση αδειών κάθε είδους, αναγνώριση προϋποθέσεων για 
οικονομικές παροχές, εφαρμογή του Πειθαρχικού Δικαί¬ 
ου, τακτοποίηση ασφαλιστικών ζητημάτων γενικώς, λύση 
υπαλληλικής ή οποιοσδήποτε σχέση εργασίας κ.λπ.), κοι¬ 
νοποιώντας τις εκδιδόμενες διοικητικές πράξεις στα αρ¬ 
μόδια όργανα υπηρεσίες και ενδιαφερομένους. 

• Τηρεί ενημερωμένους ατομικούς φακέλους για 


όλους τους εργαζόμενους καθώς και για τους συνταξιού¬ 
χους του Δ.Α.Κ. 

• Τηρεί μητρώα των τακτικών υπαλλήλων των συνταξι¬ 
ούχων και των υπαλλήλων με σχέση εργασίας Ιδιωτικού 
Δικαίου. 

• Τηρεί διαρκώς ενημερωμένο πίνακα που εμφανίζει 
την οργανική διάρθρωση των υπηρεσιών του Δ.Α.Κ. και 
την κατανομή των εργαζομένων στις αντίστοιχες θέσεις. 

• Συντάσσει τους πίνακες των υπαλλήλων ή άλλους πα¬ 
ρεμφερείς πίνακες εφόσον συντρέχει τέτοια περίπτωση. 

• Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προβαίνει στις 
αναγκαίες ενέργειες για την απονομή της σύνταξης και 
του μηνιαίου ισόβιου βοηθήματος του ΤΑΔΚΥ στους τα¬ 
κτικούς υπαλλήλους του Δήμου. 

• Μεριμνά για την εφαρμογή των διατάξεων που αφο¬ 
ρούν στην υπηρεσιακή γενικά κατάσταση των εν ενεργεία 
υπαλλήλων (τακτικοί και με σχέση εργασίας Ιδιωτικού Δι¬ 
καίου). 

• Ανακοινώνει στους εργαζόμενους τις εγκύκλιες δια¬ 
τάξεις και αποφάσεις του Προέδρου, τις αναφερόμενες 
στην κατάσταση των εργαζόμενων και στην λειτουργία 
των υπηρεσιών. 

• Ανακοινώνει στους εργαζόμενους το ισχύον κάθε φορά 
ωράριο εργασίας και επιβλέπει με προσωπική ευθύνη, την 
ακριβή τήρησή του. Για την τήρηση του ωραρίου από τους 
υπαλλήλους που απασχολούνται στις εξωτερικές υπηρε¬ 
σίες του Δ.Α.Κ., αρμόδιο τυγχάνει το αντίστοιχο τμήμα. 

• Εισηγείται ιεραρχικά κάθε θέμα που έχει σχέση με 
τους εργαζόμενους του Δ.Α.Κ. γενικώς, τη διάρθρωση 
των υπηρεσιών, τις αρμοδιότητες, τα καθήκοντα και φυ¬ 
σικά τον Οργανισμό Εσωτερικής Υπηρεσίας του Δ.Α.Κ. 

• Ύστερα από συνεννόηση μετονπρόεδροκαιτονπροϊ- 
στάμενο του τμήματος, μεταβιβάζει στο Υπηρεσιακό Συμ¬ 
βούλιο κάθε υπόθεση που ανήκει στην αρμοδιότητά του, 
προβαίνει στις ενδεικνυόμενες ενέργειες πάνω στις απ’ 
αυτό εκδιδόμενες γνωμοδοτήσεις ή αποφάσεις και ειση- 
γείται αναλόγως στον πρόεδρο, ενημερώνοντας περί των 
εισηγήσεώντου αυτών, τον προϊστάμενο του τμήματος. 

• Συντάσσει και τηρεί σε ειδικό αρχείο, τις συμβάσεις 
των εργαζομένων του Δήμου με σχέση εργασίας Ιδιωτι¬ 
κού Δικαίου. 

• Ασχολείται με την κατάρτιση, την επεξεργασία και την 
εφαρμογή 

• Μεταβαίνουν με εντολή του Προϊσταμένου τους και 
μόνο, στις υπηρεσίες της περιφέρειας, στα Υπουργεία ή 
σε άλλες Υπηρεσίες για τη διεκπεραίωση υπηρεσιακών 
υποθέσεων. 

• Δεν αποχωρούν από την υπηρεσία τους, πριν ελέγ¬ 
ξουν και διαπιστώσουν ότι έχουν ασφαλιστεί τα γραφεία, 
οι βιβλιοθήκες, τα αρχεία κ.λπ. ότι έχουν κλειστεί καλά οι 
πόρτες και τα παράθυρα, ότι έχουν ελευθερωθεί ο πρίζες 
και γενικά ότι όλα έχουν καλώς και εξασφαλίζουν την 
ασφάλειά τους και την ομαλή λειτουργία τους. 

• Οφείλουν επίσης να συμπεριφέρονται με ιδιαίτερη 
ευπρέπεια και σεβασμό προς τους δημότες και τους επι¬ 
σκέπτες του Δ.Α.Κ. 

• Χειρίζονται τα φωτοτυπικά και άλλα μηχανήματα του 
Δ.Α.Κ. και φωτοτυπούν ή πολυγραφούν, σύμφωνα με τις 
οδηγίες του Προϊσταμένου του, τα διάφορα αντίγραφα. 

• Φροντίζουν για την ενημέρωση, τακτοποίηση και προ¬ 
ώθηση για βιβλιοδέτηση εντύπων που προμηθεύεται το 
Δ.Α.Κ. (Φ.Ε.Κ,Δ.Ε.Ν. κ.λπ.) σε συνεργασία με τον Προϊστά¬ 
μενο του Τ μήματος Διοίκησης και οικονομικής διαχείρισης. 

• Καταγράφουν όλες τις αθλητικές εγκαταστάσεις και 
τους χώρους άθλησης. 

• Εισηγείται και προτείνει στην τεχνική υπηρεσία του 
Δήμου, σε συνεργασία με το τμήμα Παιδείας, Αθλητισμού 
και Νεολαίας τη σύνταξη μελετών και εκπόνηση σχεδίων 
για τη δημιουργία νέων αθλητικών εγκαταστάσεων στα 
όρια του Δήμου. 

• Εκδίδει προγράμματα συντήρησης των εγκαταστά¬ 
σεων και τα κοινοποιεί στο γραφείο συντήρησης. 

• Εκδίδει προγράμματα ασφάλειας των εγκαταστάσεων 
και προγράμματα διαχείρισης πλήθους και τα παραδίδει 
στα αρμόδια γραφεία και υπαλλήλους Ασκεί τη γραμματει¬ 
ακή υποστήριξη ολόκληρης της διεύθυνσης του Δ.Α.Κ. 

• Τηρείτο μητρώο όλωντων εργαζομένων στη Δ/νση με 
το αντικείμενο της εργασίας τους. 

• Τηρεί το αρχείο όλων των εντολών που δόθηκαν και 
δίδονται στους εργαζόμενους 

• Συγκεντρώνει και διανέμει τα ημερήσια δελτία εργα¬ 
σιών όλωντων συνεργείων. 

Β. Γραφείο Οικονομικής Διαχείρισης 

• Εισηγείται στο διοικητικό συμβούλιο το ύψος του πο¬ 
σού για τη συμμετοχή των πολιτών στις αθλητικές δρα¬ 
στηριότητες και προγράμματα του Δ.Α.Κ. 

• Καθορίζει τοντρόπο και τη διαδικασία είσπραξης των 
εσόδων από τη συμμετοχή των αθλουμένων στις αθλητι¬ 
κές δραστηριότητες. 

• Συντάσσει τις μισθολογικές καταστάσεις του προσω¬ 
πικού εκτελώντας κάθε μεταβολή και εφαρμόζει τους Νό¬ 
μους, τις συλλογικές συμβάσεις. 

• Εκδίδει ανάλογες βεβαιώσεις ή πιστοποιητικά που 
έχουν σχέση με τις αποδοχές του προσωπικού. 

• Φροντίζει για την ασφάλιση του προσωπικού και την 
έγκαιρη αποστολή των Α.Π.Δ. στο Ι.Κ.Α. για έλεγχο. 

• Παραλαμβάνει τα παραστατικά με τα συνημμένα δι- 
καιολογητικά από τα αρμόδια γραφεία, ελέγχει τη νομι¬ 
μότητα κάθε δαπάνης και φροντίζει για την έγκαιρη 
ενταλματοποίηση και προώθησή τους στο Ταμείο. 

• Εκδίδειτα χρηματικά εντάλματα πληρωμής, μέσα στα 
όρια των πιστώσεων του προϋπολογισμού και τα προωθεί 
στο Ταμείο για πληρωμή. 

• Επιμελείται της εκκαθάρισης και εντολής πληρωμής 
κάθε δαπάνης του Δ.Α.Κ., σύμφωνα με το Νόμο. 

• Εισηγείται στο Διοικητικό Συμβούλιο και στον Πρόε¬ 
δρο την ψήφιση διάθεσης πιστώσεων. 

• Μεριμνά για τη σύσταση, αποκατάσταση και απόδο¬ 
ση των Παγίων Προκαταβολών. 

• Μεριμνά για την έκδοση και απόδοσητων Χρηματικών 
Ενταλμάτων προπληρωμής. 

• Τηρείτο σχετικά βιβλία που ορίζει ο Νόμος σύμφωνα 
με το Δημόσιο Λογιστικό. 

• Καταρτίζει σε συνεργασία με τις αρμόδιες υπηρεσίες 
του Δ.Α.Κ., και την οικονομική υπηρεσία του Δήμου, τον 
προϋπολογισμό Εσόδων Εξόδων και την σχετική εισηγη¬ 
τική έκθεση. 

• Παρακολουθεί γενικά την πορεία της εκτέλεσης του 
προϋπολογισμού και εισηγείται στο Δ.Σ. της αναμόρφω¬ 
σης του (εγγραφή, ενίσχυση ή μεταφορά πιστώσεων). 

• Παρακολουθεί την πορεία κάθε επιχορηγούμενης 
επένδυσης, κάθε κατανομής πίστωσης φορέα του Κρά¬ 
τους, κάθε χρηματοδοτούμενης προμήθειας και κάθε 
επένδυσης με δάνειο. 

• Τηρείτο ειδικό αρχείο προϋπολογισμού. 

• Ενεργεί τις λογιστικές εγγραφές για την Λογιστική 
απεικόνιση των οικονομικών και ταμειακών γεγονότων 
στους Λογαριασμούς της Γ.Λ. καιτωνΛ.Τ. 

• Ενεργεί έλεγχο μεταξύ των λογαριασμών των δύο λο¬ 
γιστικών κυκλωμάτων (της Απλογραφικής και της Διπλο¬ 
γραφικής τήρησης). 


• Τηρεί και ενημερώνει άλατα σχετικά λογιστικά βιβλία 
του Γ ενικού Λογιστικού Σχεδίου. 

• Παρακολουθεί την νομοθεσία του Λογιστικού Σχεδίου. 

• Φροντίζει για τη διενέργεια της απογραφής των περι¬ 
ουσιακών στοιχείων και των αποθεμάτων (πάγια, αναλώ¬ 
σιμα, απαιτήσεις, υποχρεώσεις κ.λ.π.) κάθε έτος. 

• Τηρεί και ενημερώνει το Μητρώο Παγίων καιτωνΑπο- 
γραφών. 

• Συντάσσει τις ετήσιες οικονομικές καταστάσεις του 
Δήμου κάθε έτος (Ισολογισμό, Αποτελέσματα Χρήσης και 
Γ ενικών Εκμεταλλεύσεων) με το σχετικό προσάρτημα. 

• Τηρείτο βιβλίο Ισολογισμών. 

• Φροντίζει για τον έλεγχο του Ισολογισμού και των Απο¬ 
τελεσμάτων Χρήσης από Ορκωτό Λογιστή, διαβιβάζειτους 
λογαριασμούς διαχείρισης στο Δ.Σ. για την έγκρισή του. 

• Φροντίζει για την αποστολή του ισολογισμού και των 
λοιπών οικονομικών καταστάσεων της χρήσης στο Ελε¬ 
γκτικό συνέδριο σε συνεργασία με την οικονομική και τα¬ 
μειακή υπηρεσία του Δήμου. 

Γ. Γ ραφείο Γ ραμματειακής Υποστήριξης 

• Ασκεί τη γραμματειακή υποστήριξη ολόκληρης της 
διεύθυνσης του Δ.Α.Κ. 

• Τηρείτο μητρώο όλωντων εργαζομένων στη Δ/νση με 
το αντικείμενο της εργασίας τους. 

• Τηρεί το αρχείο όλων των εντολών που δόθηκαν και 
δίδονται στους εργαζόμενους. 

• Συγκεντρώνει και διανέμει τα ημερήσια δελτία εργα¬ 
σιών όλων των συνεργείων. 

• Κοινοποιεί την ημερήσια διάταξη στα μέλη του Δ.Σ., 
τα πρακτικά των Συνεδριάσεων του Συμβουλίου. Εκδίδει 
τις αποφάσεις του Συμβουλίου και τις καταγράφει σε ει¬ 
δικό βιβλίο. Συγκεντρώνει τα εισηγητικά έγγραφα του 
Προέδρου με τα οποία διαβιβάζονται τα προς συζήτηση 
θέματα στο Διοικητικό Συμβούλιο. 

• Διεξάγει κάθε υπηρεσία που αναθέτει ο πρόεδρος 
στο γραφείο αυτό και η οποία δεν ανήκει στην αρμοδιό¬ 
τητα των άλλων υπηρεσιώντου Δ.Α.Κ. 

• Ενημερώνει τον Πρόεδρο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

• Διεκπεραιώνει την προσωπική αλληλογραφία του 
Προέδρου, υποδέχεται τους πολίτες που τον επισκέπτο¬ 
νται, κανονίζει τις ημέρες και ώρες υποδοχής του κοινού, 
τηρεί το πρόγραμμα συναντήσεων, συσκέψεων και επα- 
φώντου Προέδρου με δημότες, εκπροσώπους διαφορών 
Αρχών, προϊσταμένους των τμημάτων, προσωπικού του 
οργανισμού, κοινωνικούς φορείς και λοιπά πρόσωπα. 

• Τηρεί βιβλίο διατελεσάντων Προέδρων και Διοικητι¬ 
κών Συμβούλων, αρχείο επίτιμων Δημοτών και τιμηθέ- 
ντων προσώπων. 

• Μεριμνά για τη δακτυλογράφηση, αναπαραγωγή, 
διεκπεραίωση και αρχειοθέτηση της προσωπικής αλλη¬ 
λογραφίας και των αποφάσεωντου Προέδρου και του Δι¬ 
οικητικού Συμβουλίου. 

Δ. Γραφείο Προγραμματισμού, μάρκετινγκ και Δημο¬ 
σίων Σχέσεων 

• Ενημερώνει τους Δημότες για την αποστολή και το 
σκοπό του Νομικού Προσώπου, για τον τρόπο λειτουρ¬ 
γίας του, καθώς και για τις υπηρεσίες που προσφέρει. 

• Οργανώνει συνεντεύξεις τύπου και φροντίζει για την 
γενικότερη παροχή πληροφοριών που αφορούν το αθλη¬ 
τικό κέντρο. 

• Συντάσσει και εκδίδει ενημερωτικά έντυπα για όλες 
τις δραστηριότητες του Δ.Α.Κ. και παρακολουθεί τον ημε¬ 
ρήσιο τύπο. Απαντά γραπτά όπου χρειάζεται στα σχόλια 

των εφημερίδων που αφορούν τον Πρόεδρο και το Διοι¬ 
κητικό Συμβούλιο και γενικά τη δραστηριότητα του Δ. Α. Κ. 

• Τηρεί φωτογραφικό αρχείο, αρχείο κασετών νίάοο, 
αρχείο κασετών μουσικής και Θϋ που σχετίζονται με εκ¬ 
δηλώσεις και δραστηριότητες του Δ.Α.Κ. 

• Επιμελείται για τη διοργάνωση υποδοχής, φιλοξενίας 
και ξενάγησης, ξένων προσωπικοτήτων, αθλητών ή ομά¬ 
δων ημεδαπών και αλλοδαπών και αθλητικών συλλόγων. 

• Φροντίζει για την οργάνωση εορτών επισήμων τελε¬ 
τών και δεξιώσεων, καθώς επίσης και για τον σημαιοστο¬ 
λισμό των αθλητικών χώρων σε Εθνικές ή Τοπικές εορτές. 

• Συνεργάζεται με τους μαζικούς φορείς της πόλης και 
τους αθλητικούς συλλόγους και τους παρέχει κάθε δυνα¬ 
τή βοήθεια. 

• Είναι ενήμερο της δραστηριότητας και του προγραμ¬ 
ματισμού του Διοικητικού συμβουλίου την οποία προβάλ¬ 
λει στα μέσα μαζικής ενημέρωσης. 

• Προετοιμάζει τα κείμενα που αφορούν τη δραστηριό¬ 
τητα και την προβολή του Δ.Α.Κ. και τα παραδίδει στο 
γραφείο τύπου του Δήμου για τη δημοσίευσή τους στο 
περιοδικό του Δήμου. 

• Προετοιμάζει τα κείμενα και επιμελείται της αθλητι¬ 
κής περιοδικής έκδοσης του Δ.Α.Κ. 

• Εκδίδει πλάνο δημοσίων σχέσεων και προβολής του 
Δ.Α.Κ. 

• Επιμελείται της αποστολής εορταστικών καρτών, τη¬ 
λεγραφημάτων και μηνυμάτωντου προέδρου και του Δ.Σ. 
σε πρόσωπα και φορείς που συνεργάζονται με το Δ.Α.Κ. 

• Συνεργάζεται με τα άλλα τμήματα στην έκδοση ετή¬ 
σιου προγράμματος δραστηριοτήτων και εκδηλώσεων 

• Συνεργάζεται με τους αθλητικούς συλλόγους και φο¬ 
ρείς της πόλης για την προαγωγή και την διάδοση του 
Αθλητισμού. 

• Αναπτύσσει δίκτυο σχέσεων με αθλητικούς, εκπαι¬ 
δευτικούς, κρατικούς θεσμικούς φορείς και ιδρύματα 
που εμπλέκονται σε κάποιο στάδιο της λειτουργίας του 
Δ.Α.Κ. όπως: 

- Τη Γενική Γραμματεία Αθλητισμού, Υπουργεία. 

- Το Νομαρχιακό Υπεύθυνο μαζικού αθλητισμού. 

- Τη Νομαρχία - Περιφέρεια. 

- Τη Σχολική κοινότητα σε όλες τις βαθμίδες. 

- Τους Αθλητικούς συλλόγους, Ενώσεις, Ομοσπονδίες. 

- Τις Επιστημονικές εταιρείες, Πανελλήνια Ένωση Πτυ- 
χιούχων Φυσικής Αγωγής, Ένωση Γυμναστών Βορείου 
Ελλάδας. 

- Τους μη αθλητικούς συλλόγους (φυσιολατρικούς, κυ¬ 
νηγετικούς, προσκόπους). 

- Τα Κέντρα Ανοιχτής Προστασίας Ηλικιωμένων, την 
Πρόνοια, το Κέντρο Νεότητας. 

-Τους Χορηγούς. 

• Είναι υπεύθυνο για την επικοινωνία, κλείσιμο συμφω¬ 
νιών, σύμφωνα με τις αποφάσεις του Δ.Σ., με εμπόρους, 
επαγγελματίες, εταιρείες, δημόσιους φορείς για τη δια¬ 
φήμισή τους και την προβολή τους μέσα από την περιοδι¬ 
κή έκδοση ή έντυπα που εκδίδει το Δ. Α. Κ. 

• Είναι υπεύθυνο για την επικοινωνία, κλείσιμο συμφω¬ 
νιών, σύμφωνα με τις αποφάσεις του Δ.Σ, με εμπόρους, 
επαγγελματίες, εταιρίες, δημόσιους φορείς για τηντοπο- 
θέτηση διαφημίσεων στους χώρους και εγκαταστάσεις 
του Δ.Α.Κ., 

• Φροντίζει για την εκπόνηση χορηγικών προγραμμά¬ 
των για τις εκδηλώσεις του Δ.Α.Κ. 

Ε. Γ ραφείο Προμηθειών, έργων και διαχείρισης αθλητι¬ 
κού υλικού 

• Μεριμνά για την οργάνωση και λειτουργία του γρα¬ 
φείου. 


• Προγραμματίζει σε συνεργασία με όλα τα τμήματα τις 
προμήθειες όλων των υλικών που είναι αναγκαία. 

• Παραλαμβάνει, αποθηκεύει, καταγράφει και παραδί- 
δει στα αντίστοιχα γραφεία τα υλικά συντάσσοντας σχε¬ 
τικό αποδεικτικό. Τηρεί βιβλία επίπλων, σκευών, οργά¬ 
νων, εργαλείων λοιπών αναλωσίμων υλικών. Εισηγείται 
την εκποίηση ή καταστροφή άχρηστων υλικών. 

• Καταγράφει, αρχειοθετεί και κατανέμει το αθλητικό 
υλικό στα αντίστοιχα τμήματα. 

• Παραλαμβάνει όλα τα τιμολόγια ετοιμάζει τους σχετι¬ 
κούς φακέλους απότις προμήθειες και τα προωθεί στο γρα¬ 
φείο οικονομικής διαχείρισης για την έκδοση εντάλματος. 

• Τηρεί αρχείο υλικών σε ηλεκτρονική μορφή. 

• Χρεώνει τα μηχανήματα και εργαλεία στους υπευθύ¬ 
νους συνεργείων. 

• Προγραμματίζει σε συνεργασία με το γραφείο συντή¬ 
ρησης όλες τις προμήθειες είτε απευθείας είτε με δημοπρα¬ 
σία, σύμφωνα μετιςτεχνικές προδιαγραφές που συντάσσο- 
νται σε συνεργασία με την τεχνική υπηρεσία του Δήμου. 

2. ΤΜΗΜΑ ΑΘΛΗΤΙΚΩΝ ΠΡΟΓΡΑΜΜΑΤΩΝ ΚΑΙ ΕΚΔΗ¬ 
ΛΩΣΕΩΝ 

Α. Γ ραφείο Ανάπτυξης Αθλητικών Προγραμμάτων 

• Αξιοποιεί δημιουργικά τον ελεύθερο χρόνο των πολι¬ 
τών και αναπτύσσει αθλητικά προγράμματα και δραστη¬ 
ριότητες για όλους τους πολίτες 

• Παρακολουθεί τις προκηρύξεις των αθλητικών προ¬ 
γραμμάτων σε εθνικό επίπεδο και υποβάλλει προτάσεις 
στο Διοικητικό Συμβούλιο για ανάληψη και υλοποίησης 
αυτών από το αθλητικό κέντρο. 

• Συντάσσει και υποβάλλει στη Γ.Γ.Α. τα έντυπα των 
Προτάσεων για τα «Προγράμματα άθλησης για όλους», 
που τελούνται σε συνεργασία με τη Γ.Γ.Α. 

• Διεκπεραιώνει την αλληλογραφία που προκύπτει από 
τη συνεργασία του Δ.Α.Κ. με τη Γ.Γ.Α. και συντάσσει τα 
σχετικά έντυπα ελέγχου - αξιολόγησης. 

• Σχεδιάζουν και υλοποιούν προγράμματα αθλητισμού 
για όλες τις ηλικίες (απότηνπροσχολική μέχρι και την τρί¬ 
τη ηλικία). 

• Σχεδιάζουν και υλοποιούνπρογράμματα για άτομα με 
αναπηρίες, καθώς και για ευαίσθητες κοινωνικές ομάδες 
(αθίγγανους, παλιννοστούντες, μονογονεϊκές οικογένει¬ 
ες, ασθενείς με χρόνια νεφρική ανεπάρκεια και καρδιακές 
παθήσεις, καθώς και προγράμματα που σχετίζονται με ει¬ 
δικότερα θέματα υγείας(οστεοπόρωση κ.λ.π). 

• Οργανώνουν και προπονούν τις ακαδημίες ατομικών 
και ομαδικών αθλημάτων. 

• Καθοδηγούν τα τμήματα άθλησης στα προγράμματα 
και στους χώρους άθλησης που έχουν ορισθεί. 

• Καταρτίζει αναλυτικά προγράμματα λειτουργίας των 
γυμναστηρίων και των δραστηριοτήτων. 

• Συντάσσει τα ωρολόγια προγράμματα των εργαζόμε¬ 
νων γυμναστών και τους ενημερώνει σχετικά. Φροντίζει 
για έκτακτες αλλαγές του προγράμματος όταν υπάρχει 
κάποιο πρόβλημα. 

• Αξιολογεί και ελέγχει την πορεία των προγραμμάτων. 

• Ελέγχει τηντήρηση του ωραρίου από τους γυμναστές 
που εργάζονται στα προγράμματα και παραδίδει τις κατα¬ 
στάσεις με τις παρουσίες στο γραφείο οικονομικής δια¬ 
χείρισης για τη σύνταξη των μισθολογικών καταστάσεων. 

• Ελέγχει και αξιολογεί την επίδοση και απόδοση του 
έργου των γυμναστών. 

• Θεσπίζει κίνητρα (υλικά και ηθικά) για την βελτίωση 
της απόδοσης των εργαζομένων. 

• Φροντίζει για την επιμόρφωση, κατάρτιση και επαγ¬ 
γελματική εξέλιξη των εργαζομένων. 

• Σχεδιάζει και υλοποιεί υποστηρικτικές ενέργειες για 
την καλύτερη πορεία των αθλητικών προγραμμάτων. 

• Εκτελούν διοικητικές εργασίες που απαιτούνται για 
την υποστήριξη της λειτουργίας του Δ.Α.Κ. 

Β. Γραφείο Οργάνωσης Αθλητικών Γεγονότων και Εκ¬ 
δηλώσεων 

• Καταρτίζει πρόγραμμα των αθλητικών εκδηλώσεων 
και δραστηριοτήτων. 

• Φροντίζει για την οργάνωση των εκδηλώσεων, καλύ¬ 
πτοντας σε συνεργασία με τα άλλα γραφεία όλες τις απαι- 
τούμενες παραμέτρους της διοργάνωσης (προετοιμα¬ 
σία, προβολή, προώθηση, κατανομή αρμοδιοτήτων). 

• Σχεδιάζει, οργανώνει και υλοποιεί αθλητικές εκδηλώ¬ 
σεις με στόχο την προβολή-προώθηση νέων αθλημάτων, 
την ενίσχυση του εθελοντικού κινήματος, την ανάπτυξη 
οικολογικών ευαισθησιών, την ψυχαγωγία και την καλ¬ 
λιέργεια της αθλητικής κουλτούρας των πολιτών. 

• Συνεργάζεται με το Πνευματικό Κέντρο, τη Δημοτική 
Επιχείρηση με το τμήμα Παιδείας, Αθλητισμού και Νεολαί¬ 
ας του Δήμου για την από κοινού οργάνωση εκδηλώσεων. 

• Συνεργάζεται για την οργάνωση εκδηλώσεων με την 
σχολική κοινότητα (συλλόγους γονέων και κηδεμόνων, δι¬ 
ευθυντές, σχολικές επιτροπές, προϊστάμενους γραφείων 
όλων των βαθμιδών εκπαίδευσης). 

• Συνεργάζεται για την οργάνωση εκδηλώσεων, ημερί¬ 
δων, επιμορφωτικών σεμιναρίων και συνεδρίων, με αθλη¬ 
τικούς συλλόγους, τοπικές ενώσεις, αθλητικές ομοσπον¬ 
δίες, Κ.Α.Π.Η., με πολιτιστικούς συλλόγους, εκπαιδευτικά 
ιδρύματα, επιστημονικούς φορείς και μη αθλητικούς συλ- 
λόγους(οικολογικές οργανώσεις, φυσιολατρικούς συλ¬ 
λόγους, προσκόπους). 

• Σχεδιάζει προγράμματα εσωτερικών ή διεθνών 
ανταλλαγών νέων, αθλητών και συλλόγων. 

• Συνεργάζεται με τους δήμους του νομού για την ορ¬ 
γάνωση διαδημοτικών εκδηλώσεων. 

3. ΤΜΗΜΑ ΣΥΝΤΗΡΗΣΗΣ ΚΑΙ ΕΥΠΡΕΠΙΣΜΟΥ ΑΘΛΗΤΙ¬ 
ΚΩΝ ΕΓΚΑΤΑΣΤΑΣΕΩΝ 

Α. Γραφείο καθαριότητας, ευπρεπισμού και φύλαξης 
αθλητικών εγκαταστάσεων 

Στη δικαιοδοσία του υπάγονται οι καθαρίστριες, οι ερ¬ 
γάτες γενικών καθηκόντων και όσοι από τους υπαλλή¬ 
λους εντάσσονται σ’ αυτό με σκοπό την εκπλήρωση της 
αποστολήςτους. 

Οι καθαρίστριες έχουν τις εξής υποχρεώσεις: 

• Τηρούν το νομίμως εγκεκριμένο πρόγραμμα εργα¬ 
σίας, ώστε να τους παρέχεται η δυνατότητα να εκπληρώ¬ 
νουν την αποστολή τους στον καθορισμένο χρόνο, ανά¬ 
λογα με τις ανάγκες κάθε γυμναστηρίου και χώρου που 
εκτελείται αθλητική δραστηριότητα. 

• Προβαίνουν στον επιμελημένο καθαρισμό και στην 
ευπρεπή εμφάνιση όλωντων υπηρεσιακών χώρων και των 
επίπλων, οργάνων γυμναστικής, λοιπού εξοπλισμού, που 
βρίσκονται σ’ αυτούς, μηδέ εξαιρουμένων και των χώρων 
υγιεινής, αποδυτηρίων και των λοιπών βοηθητικών διαμε¬ 
ρισμάτων. 

• Αναφέρουν στον άμεσο προϊστάμενό τους, ευθύς 
αμέσως, κάθε παρατήρησή τους, σχετικά με την απώλεια 
ειδών, φθορά σε έπιπλα και σκεύη και με συμβάντα ασυ¬ 
νήθιστα ή αδικαιολόγητα που κίνησαν την προσοχή τους 
και που έχουν άμεση σχέση με την ασφάλεια γενικά των 
κτιρίων, των οργάνων, του εξοπλισμού καιτων χώρων, την 
καθαριότητα των οποίων επιμελούνται. 

Οι εργάτες γενικών καθηκόντων έχουντις εξής υποχρε¬ 
ώσεις: 

• Τηρούν το νομίμως εγκεκριμένο πρόγραμμα εργα¬ 
σίας, ώστε να τους παρέχεται η δυνατότητα να εκπληρώ¬ 


νουν την αποστολή τους στον καθορισμένο χρόνο, ανά¬ 
λογα με τις ανάγκες κάθε γυμναστηρίου και χώρου που 
εκτελείται αθλητική δραστηριότητα. 

• Προβαίνουν στον επιμελημένο καθαρισμό και στην ευ¬ 
πρεπή εμφάνιση όλωντων υπηρεσιακών χώρων καιτων επί¬ 
πλων, οργάνων γυμναστικής, λοιπού εξοπλισμού, που βρί¬ 
σκονται σ’ αυτούς, μηδέ εξαιρουμένων και των τουαλετών, 
αποδυτηρίων και των λοιπών βοηθητικών διαμερισμάτων. 

• Αναφέρουν στον άμεσο προϊστάμενό τους, ευθύς 
αμέσως, κάθε παρατήρησή τους, σχετικά με την απώλεια 
ειδών, φθορά σε έπιπλα και σκεύη και με συμβάντα ασυ¬ 
νήθιστα ή αδικαιολόγητα που κίνησαν την προσοχή τους 
και που έχουν άμεση σχέση με την ασφάλεια γενικά των 
κτιρίων, των οργάνων, του εξοπλισμού καιτων χώρων, την 
καθαριότητα των οποίων επιμελούνται. 

• Φροντίζουν για την καθαριότητα και τον ευπρεπισμό 
των αύλειων χώρων των γυμναστηρίων συλλέγοντας τα 
απορρίμματα. 

• Είναι υπεύθυνοι για την προετοιμασία και ετοιμότητα 
των χώρων άθλησης διατηρώντας τους χώρους καθα¬ 
ρούς, τα υλικά τακτοποιημένα και το λοιπό εξοπλισμό σε 
άριστη κατάσταση. 

• Είναι υπεύθυνοι για την προετοιμασία των χώρων διε¬ 
ξαγωγής αθλητικών γεγονότων προετοιμάζοντας τους με 
την τοποθέτηση αντίστοιχου για το κάθε άθλημα εξοπλι¬ 
σμού, τη μετακίνηση οργάνων και εξέδρων, τοποθέτηση 
καθισμάτων και διαφόρων υλικών. 

• Είναι υπεύθυνοι για την προετοιμασία των χώρων διε¬ 
ξαγωγής εκδηλώσεων φροντίζοντας για την καθαριότη¬ 
τα, μετακίνηση οργάνων και εξέδρων, τοποθέτηση καθι¬ 
σμάτων, σκηνικών και τη μεταφορά διαφόρων υλικών από 
άλλους χώρους. 

• Φροντίζουν για τον καλλωπισμό των κήπων και δεν¬ 
δρυλλίων (πότισμα, κούρεμα γκαζόν, κλάδεμα δένδρων, 
κ.λπ.). 

• Στη διάρκεια του ωραρίου εργασίας, έχουν την ευθύ¬ 
νη για τη φύλαξη των χώρων που εργάζονται. 

• Με το πέρας του ωραρίου εργασίας φροντίζουν για 
τον έλεγχο υδραυλικών και ηλεκτρολογικών συστημάτων 
καθώς επίσης και την ασφάλιση των εισόδων και εξόδων 
των χώρων και γενικότερα για την ασφάλεια των κτιρίων. 

Β. Γραφείο συντήρησης αθλητικών εγκαταστάσεων και 
μηχανολογικού εξοπλισμού 

• Στο γραφείο αυτό υπάγεται και ο οδηγός των οχημά¬ 
των του Δ.Α.Κ. που φροντίζει για την διάθεση αυτοκινή¬ 
των στις υπηρεσίες του Δ.Α.Κ. 

• Τ ροφοδοτεί με τις αντλίες του Δήμου τα οχήματα με βεν¬ 
ζίνη ή πετρέλαιο, και τηρεί κατάσταση κατανάλωσης καυσί¬ 
μων για κάθε όχημα (δίκυκλα, αυτοκίνητο ή μηχάνημα). 

• Τηρεί για κάθε όχημα και μηχάνημα ξεχωριστό βιβλίο 
κίνησης και πορείας. 

• Έχει την ευθύνη της ασφάλισης οχημάτων. 

• Έχει την ευθύνη τεχνικών ελέγχων σε συνεργασία με 
το τμήμα συντήρησης αυτοκινήτων του Δήμου και τον 
έλεγχο στα Κ.Τ.Ε.Ο. 

• Έχει την ευθύνη συντήρησης των μηχανημάτων του 
Δ.Α.Κ. όπως νίάθο, ρΐΌ]6θΐοι·, τηλεόραση, στερεοφωνικά 
και ηχητικά μηχανήματα και λοιπού τεχνικού εξοπλισμού. 

• Ασχολείται με την αποκατάσταση των βλαβών, τη συ¬ 
ντήρηση των υπαρχουσών ηλεκτρικών εγκαταστάσεων 
σε κτίρια και κοινόχρηστους χώρους καθώς καιτων ηλε- 
κτρομηχανολογικών εγκαταστάσεων αθλητικών κτιρίων. 

• Είναι υπεύθυνο για τη μικροφωνική κάλυψη των υπαί¬ 
θριων και κλειστών εκδηλώσεων του Δ. Α. Κ. και για την συ¬ 
ντήρηση και λειτουργία των μηχανημάτων αυτών μαζί και 

με αυτά που είναι μόνιμα και εγκαταστημένα σε Δημοτικά 
Αθλητικά κτίρια. 

• Φροντίζει για τη συντήρηση και επισκευή της σάουνας. 

• Φροντίζει για τη συντήρηση και επισκευή των οργά¬ 
νων και μηχανημάτων γυμναστικής. 

• Φροντίζει για την επισκευή όλων των μηχανημάτων 
τωνγραφείωντουΔ.Α,Κ. (φωτοτυπικά μηχανήματα, αριθ¬ 
μομηχανές, ωρολόγια παρουσίας προσωπικού κ.λπ.). 

• Φροντίζει για τη συντήρηση και επισκευή των ηλεκτρο¬ 
νικών πινάκων, των καλαθιών και του φορητού εξοπλισμού 
που είναι αναγκαίος για τη διεξαγωγή των αγώνων. 

• Φροντίζει για τη συντήρηση, αποκατάσταση των 
υδραυλικών δικτύων, και λοιπού υδραυλικού εξοπλισμού 
στο εσωτερικό και εξωτερικό χώρο των αθλητικών κτιρίων 
και την τοποθέτηση νέων υδραυλικών εγκαταστάσεων. 

• Φροντίζει να διατηρεί σε άριστη κατάσταση και ετοιμό¬ 
τητα προς χρήση, τα αποδυτήρια, λουτρά και τουαλέτες. 

• Φροντίζει για την τοποθέτηση, συντήρηση και επι¬ 
σκευή αυτόματου ή μη, συστήματος ποτίσματος για τα 
δένδρα και τους κήπους. 

• Τηρεί φακέλους γενομένων επισκευών και συντηρή¬ 
σεων. 

• Φροντίζει για την συντήρηση και επισκευή των συ¬ 
στημάτων θέρμανσης και ψύξης των κτιρίων που ανήκουν 
στοΔ.Α.Κ. 

• Φροντίζει για την συντήρηση και επισκευή των ηλια¬ 
κών συσσωρευτών και συστημάτων του δικτύου ηλιορο- 
φήςτου κλειστού γυμναστηρίου και εξαερισμού αυτού. 

• Φροντίζει για την συντήρηση και επισκευή των συ¬ 
στημάτων πυρασφάλειας 

• Τηρεί πιστά τις οδηγίες και ημερομηνίες για την ανα¬ 
γόμωση των πυροσβεστήρων των κτιρίων. 

Ο Προϊστάμενοςτουτμήματος,πέρατων γενικών αρμο¬ 
διοτήτων που αναφέρονται με τίτλο «ΑΡΜΟΔΙΟΤΗΤΕΣ 
ΠΡΟΪΣΤΑΜΕΝΩΝ», επιπρόσθετα για τα ειδικότερα θέμα¬ 
τα που αφορούν τη λειτουργία του Τμήματος Συντήρησης 
και ευπρεπισμού αθλητικών εγκαταστάσεων του Δ.Α.Κ.: 

• Εισηγείται αντικατάσταση παλαιών και ακατάλληλων 
για περαιτέρω χρήση μηχανημάτων. 

• Συντάσσει τις τεχνικές προδιαγραφές των αναλωσί¬ 
μων υλικών συντήρησης. 

• Έχει την ευθύνη της καλής κατάστασης και ορθής λει¬ 
τουργίας του μηχανοκίνητου εξοπλισμού, είτε τροχαίου, 
είτε εποχούμενου, είτε φορητού, σύμφωνα με τους νόμους 
του κράτους καιτιςπροδιαγραφέςτου κάθε μηχανήματος. 

• Συντάσσει συμβάσεις με εξωτερικούς συνεργάτες 
για εργασίες οι οποίες δεν μπορούν να εκτελεσθούν με 
ίδια μέσα και παρακολουθεί την ορθή τους εκτέλεση. 

• Είναι αρμόδιο για την ασφάλεια του υπό επισκευή μη¬ 
χανοκίνητου εξοπλισμού κατά τη διάρκεια συντήρησής 
του και επισκευής του. 

• Όλοι οι χρήστες του μηχανοκίνητου εξοπλισμού υπο- 
χρεούνται ν’ αναφέρουν άμεσα οποιαδήποτε δυσλει¬ 
τουργία σχετικά μ’ αυτόν. 

• Τηρεί μητρώο επισκευών στο οποίο φαίνεται ο εξο¬ 
πλισμός του κάθε οχήματος ή μηχανήματος και στο οποίο 
χρεώνονται οι εργασίες και τα ανταλλακτικά που χρησι¬ 
μοποιούνται για την επισκευή τους. 

• Εκδίδει ερμηνευτικές οδηγίες για τις προδιαγραφές 
χρήσης του εξοπλισμού και επιμορφώνει τους χρήστες. 

• Συντάσσει προδιαγραφές για τα ανταλλακτικά και τις 
παροχές υπηρεσιών από εξωτερικά συνεργεία για το μη¬ 
χανοκίνητο εξοπλισμό. 

• Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
οχημάτωντου Δ.Α.Κ. 


• Συγκεντρώνει τα ημερήσια δελτία εργασίας όλων των 
εργαζομένων στο τμήμα και συντάσσει τα παραστατικά 
στοιχεία ημερήσιας εργασίας τα οποία στέλνει στο γρα¬ 
φείο διοίκησης και οικονομικής διαχείρισης για τη σύντα¬ 
ξη των μισθοδοτικών καταστάσεων. 

• Στο πλαίσιο των της Οικονομικής υποστήριξης υπο- 
χρεούται να: 

• Προγραμματίζει σε συνεργασία με το γραφείο προμη- 
θειώντιςπρομήθειες όλωντων υλικώνπου είναι αναγκαία. 

• Παραλαμβάνει, αποθηκεύει, καταγράφει και παραδί- 
δει στις υπηρεσίες τα υλικά συντάσσοντας σχετικό απο¬ 
δεικτικό. Τηρεί βιβλία επίπλων, σκευών, οργάνων, εργα¬ 
λείων λοιπών αναλωσίμων υλικών. Εισηγείται την εκποίη¬ 
ση ή καταστροφή άχρηστων υλικών. 

• Προγραμματίζει σε συνεργασία με το γραφείο προ¬ 
μηθειών όλες τις προμήθειες είτε απευθείας είτε με δη¬ 
μοπρασία ύστερα από τεχνικές προδιαγραφές που συ- 
ντάσσονται από την τεχνική υπηρεσία. 

• Παραλαμβάνει όλα τιμολόγια ετοιμάζει τους σχετι¬ 
κούς φακέλους από τις προμήθειες και τα προωθεί στο 
γραφείο εξόδων για την έκδοση εντάλματος. 

Άρθρο 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑ¬ 
ΔΩΝ 

Α. ΓΕΝΙΚΑ ΚΑΘΗΚΟΝΤΑ ΤΟΥ ΠΡΟΪΣΤΑΜΕΝΟΥ ΔΙΕΥ¬ 
ΘΥΝΣΗΣ. 

Ο προϊστάμενος της διεύθυνσης, προ'ΐσταται των τμη¬ 
μάτων και των γραφείων που υπάγονται στην αρμοδιότη- 
τάτου. 

- Παρακολουθεί την άσκηση των αρμοδιοτήτων και των κα¬ 
θηκόντων τους, σε όλες τις βαθμίδες αυτών, καθώς αυτά 
ορίζονται σύμφωνα με τις γενικές διατάξεις του νόμου και τα 
όσα με λεπτομέρειες ορίζοντα στον παρόντα Οργανισμό. 

- Παρακολουθεί την ενδιαφέρουσα για τους Ο.Τ.Α., νο¬ 
μοθεσία και νομολογία, γενικά και ενημερώνει τα επιμέ- 
ρους τμήματα, τον Πρόεδρο και το Δ.Σ. πάνω σ’ αυτές. 

- Ενημερώνεται πάνω σε κάθε εισήγηση που γίνεται από 
όλα τα τμήματα και γραφεία στον Πρόεδρο, ελέγχει όλα 
τα ενεργούμενα έγγραφα αυτών και μονογράφει τα σχέ¬ 
διά τους (άλατα έγγραφα του Δ.Α.Κ., μηδέ εξαιρουμένων 
και των καταστάσεων, συντάσσονται και μονογράφονται 
από τον καθ’ ύλη αρμόδιο εργαζόμενο). 

- Εισηγείται στον Πρόεδρο τη λήψη των ενδεδειγμένων 
μέτρων με σκοπό το συντονισμό των επιμέρους ενεργει- 
ώντωντμημάτωντου Δ.Α.Κ. 

- Συνεργάζεται με τα τμήματα του Δ.Α.Κ., σε όσες περι¬ 
πτώσεις τούτο επιβάλλεται, για την προώθηση νομοθετη¬ 
μένων διαδικασιών, όπως π.χ. πρόγραμμα εκτελεστέων 
έργων, λογοδοσία κ.λπ. και σε όσες θεωρείται αναγκαίο 
για την εύρυθμη λειτουργία τους γενικότερα. 

- Ασκεί τις από το Νόμο ή τις με εξουσιοδότηση ανατι¬ 
θέμενες σε αυτόν λοιπές αρμοδιότητες. 

- Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των Τμημάτων του Δ.Α.Κ. και 
την παροχή μεγαλύτερης και σωστότερης υπηρεσιακής 
προσφοράς προς τους πολίτες. 

- Επιμελείται την υλοποίηση των παρεχομένων νέων αρ¬ 
μοδιοτήτων στο Δ.Α.Κ., παρέχοντας, σε πρώτο στάδιο, 
ουσιαστική βοήθεια και συμπαράσταση στα Τμήματα του 
Δ.Α.Κ., στα οποία και ανατίθενται. 

- Κάτω απότηνπαρούσασύνθεση των τμη μάτων και των 
εργαζομένων του Δ.Α.Κ, ως καιτις ισχύουσες οικείες δια¬ 
τάξεις, καταρτίζει σε δεύτερο βαθμό, τις εκθέσεις υπηρε¬ 
σιακής ικανότητας των εργαζομένων του Δ.Α.Κ 

- Μεριμνά για την καλλιέργεια πνεύματος συνεργασίας 
και εμπιστοσύνης, στις μεταξύτων υπαλλήλωντου Δ.Α.Κ. 
σχέσεις. 

- Φροντίζει για τη διατήρηση ομαλών και αποδοτικών 
υπηρεσιακών σχέσεων, ανάμεσα στο Δ.Α.Κ. και τις συ¬ 
ναλλασσόμενες υπηρεσίες και Οργανισμούς. 

- Επισημαίνει τις τυχόν παρατηρούμενες ατέλειες στη 
λειτουργία των υπηρεσιών του Δ.Α.Κ. και εισηγείται στον 
Πρόεδρο για τις αναγκαίες μεταβολές καιτην έκδοση των 
απαραίτητων γραπτών οδηγιών. 

- Σε συνεργασία με τους αρμόδιους παράγοντες και φο¬ 
ρείς του Δ.Α.Κ., μεθοδεύει και εισηγείται συστήματα ενη¬ 
μέρωσης των κατοίκων, σχετικά με τις υποχρεώσεις που 
έχουν απέναντι στο Δ. Α. Κ. και την πόλη τους, αλλά και στα 
δικαιώματα που δημιουργούνται για λογαριασμό τους, 
από τις ισχύουσες κάθε φορά διατάξεις του Νόμου για 
τους Ο.Τ.Α. και από τα θεσπιζόμενα υπέρ αυτών, μέτρα 
της Δημοτικής Αρχής και των άλλων συναφών φορέων 
του Δημόσιου Τομέα. 

- Είναι υπεύθυνος για την τάξη και την ευκοσμία που 
πρέπει να επικρατούν στους χώρους, όπου οι υπηρεσίες 
του Δ.Α.Κ. ασκούντο καθήκοντάτους. 

- Ασκεί κάθε άλλη αρμοδιότητα που πηγάζει από τη γε¬ 
νικότερη αποστολή του, είτε αυτή δημιουργείται αυτοδι¬ 
καίως κατά την άσκηση των καθηκόντων της διεύθυνσης, 
είτε της ανατίθεται από το Πρόεδρο. 

Β. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΤΜΗ¬ 
ΜΑΤΩΝ. 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το 
καθένα από αυτά. 

Ειδικότερα: 

- Εισηγούνται ιεραρχικά τα θέματα της αρμοδιότητάς 
τους. 

-Έχουντην ευθύνη γιατον έλεγχο και τη θεώρηση όλων 
των εγγράφων των γραφείων της δικαιοδοσίας τους. 

-Έχουν τη φροντίδα καιτην ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμοδιό¬ 
τητάς τους. Για το σκοπό αυτό συνεργάζονται, βοηθούν, 
συντονίζουν και κατευθύνουντους εργαζόμενους που υπη¬ 
ρετούν μαζί τους για τη θεμελίωση των συναφών προς τις 
αρμοδιότητες αυτώνενεργειώντηςδιοίκησηςτου Δ.Α.Κ. Σε 
σωστή και νόμιμη βάση, εξυπηρετούν κατά κύριο λόγο, τα 
συμφέροντα των εργαζομένων του Δ.Α.Κ. και των πολιτών. 

- Οι προϊστάμενοι αυτών συζητάνε και ανάλογα συμφω¬ 
νούν ή όχι, τροποποιώντας τις υπηρεσιακές εισηγήσεις 
των εργαζομένων της δικαιοδοσίας τους, με ενυπόγραφη 
πάντοτε σημείωσή τους στο σχέδιο των εγγράφων, με πα¬ 
ράλληλη υποχρέωση, σε μια τέτοια περίπτωση, έγκαιρης 
και αιτιολογημένης ενημέρωσης του Προέδρου. 

- Μεριμνούν γιατην ανάρτηση των ανακοινώσεων στους 
σχετικούς πίνακες και για την κοινοποίηση των διακηρύ¬ 
ξεων που εμπίπτουν στην αρμοδιότητά τους, είτε αυτές 
προέρχονται από το Δ.Α.Κ., είτε αποτελούν παραγγελία ή 
παράκληση διαφόρων άλλων Αρχών. 

- Μεριμνούν και εποπτεύουν τη γρήγορη και σωστή εξυ¬ 
πηρέτηση των πολιτών, ή εκείνων που με κάποια υπεύθυ¬ 
νη ιδιότητα συναλλάσσονται με το Δ.Α.Κ. για λογαριασμό 
της υπηρεσίας που εκπροσωπούν και επιλαμβάνονται δυ¬ 
σεπίλυτων θεμάτων, παίρνοντας πρωτοβουλία για την 
υπέρ του πολίτη λύση τους. 

- Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας των εργαζομένων που υπάγονται διοικη¬ 
τικά στο Τμήμα τους, μέσα στις νόμιμες προθεσμίες. 


- Εισηγούνται ιεραρχικά τη λήψη μέτρων για την εύρυθ¬ 
μη και ομαλή λειτουργία του τμήματός τους. 

- Παραλαμβάνουν την αλληλογραφία που ανάγεται στην 
αρμοδιότητά τους και διανέμουν αυτή με ειδικό βιβλίο πα¬ 
ράδοσης και παραλαβής στους υπ’ αυτούς εργαζόμενους. 

- Εφ’ όσον κρίνουν ωφέλιμο και αποδοτικό, συγκεντρώ¬ 
νουν στοιχεία δραστηριότητας και προόδου των λειτουρ¬ 
γιών της υπηρεσίας τους, συντάσσουν και τηρούν επο¬ 
πτικούς πίνακες, τηρούν στατιστικά και άλλα χρήσιμα 
στοιχεία για τη σύνταξη προγραμμάτων στα αντικείμενα 
της αρμοδιότητάς τους. 

- Προμηθεύουν τα γραφεία της δικαιοδοσίας τους, με 
τα απαραίτητα βοηθήματα, για τη διευκόλυνσή τους και 
για να κάνουν σωστά τη δουλειά τους. 

- Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

Γ. ΓΕΝΙΚΑ ΚΑΘΗΚΟΝΤΑ ΛΟΙΠΩΝ ΕΡΓΑΖΟΜΕΝΩΝ ΣΤΟ 
Δ.Α.Κ. 

- Στο πλαίσια των αρμοδιοτήτωντου τμήματος που είναι 
τοποθετημένοι οι εργαζόμενοι, εκτελούντην εργασία που 
τους έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων και τις οδηγίες των αρμοδίων Αρχών. 

- Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ, είναι υπεύθυνοι για κάθε αδικαιολόγητη απώλεια, 
φθορά, καταστροφή ή βλάβη σε βάρος τρίτων, όταν αυτή 
οφείλεται σε αμέλεια ή κακή χρήση. 

-Οι συντάκτες των εγγράφων, αποφάσεων, μελετών και 
αλληλογραφίας γενικά, μονογράφουν αυτά και είναι απο¬ 
κλειστικά υπεύθυνοι για την ακρίβεια των πραγματικών 
περιστατικών και στοιχείων που αναφέρονται σ’ αυτά και 
προκύπτουν από τα τηρούμενα βιβλία ή άλλα παραστατι¬ 
κά της υπηρεσίας. 

- Αναφέρουν στον άμεσο προϊστάμενο τους προφορικά 
ή γραπτά για τις υποθέσεις που εκκρεμούν, τα προβλή¬ 
ματα που διαπιστώνουν και προτείνουν τρόπους προώ¬ 
θησης και επίλυσης. 

Άρθρο 7 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ. 

Τα απαιτούμενα τυπικά προσόντα διορισμού κατά κα¬ 
τηγορία και κλάδο είναι αυτά που ορίζονται από τις δια¬ 
τάξεις του Ν. 1586/1986, του Π.Δ. 50/2001. 

Άρθρο 8 

ΚΑΤΑΝΟΜΗ ΠΡΟΣΩΠΙΚΟΥ 

Η κατανομή του προσωπικού στις διάφορες υπηρεσια¬ 
κές μονάδες γίνεται με απόφαση του Προέδρου. 

Άρθρο 9 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δ.Α.Κ. Εύοσμου 
ύψους 290.514,00 ευρώ περίπου για το τρέχον προσαρμο- 
ζόμενη αναλόγως για τα επόμενα οικονομικά έτη εφόσον 
καλυφθούν οι ανωτέρω θέσεις προσωπικού. Οι σχετικές πι¬ 
στώσεις έχουν εγγράφει στους Κ.Α. 05/11.1 και 05/112.1 
του προϋπολογισμού του νομικού προσώπου έτους 2004 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Σεπτεμβρίου 2004 
Με εντολή Γ ενικού Γ ραμματέα Περιφέρειας 
Ο Διευθυντής Αυτοδιοίκησης και Αποκέντρωσης 
ΙΩΑΝΝΗΣ ΤΟΛΙΔΗΣ 

